Sandkool - Wikipedia
Licht. ex Less
Die sandkool (Othonna auriculifolia Licht. ex Less) is 'n plant wat endemies is aan Suid-Afrika. Dit kom in die Wes-, Oos- en Noord-Kaap asmede die westelike Vrystaat voor. Op die SANBI-rooilys is dit as 'veilig' (LC) gelys.
Dit is 'n meerjarige geofiet met 'n raapvormige koudeks wat een of meer wollerige krone het. Die plant se loof is giftig vir kleinvee.
Dit is saam met Passerina truncata kenmerkend aan die Passerina-truncata-tipe bergrenosterveld van die Hantam-Tankwa-Roggeveld-streek. Hierdie tipe renosterveld word net op doleriete op hoogtes van 1500 m en meer op die Hantamberge en in hooggeleë dele van die Roggeveld aangetref. Hier groei baie struikgewas, maar min grasse of eenjarige plante.
↑ ook: wildepatat, boegoekruid
↑ Illustrated Handbook of Succulent Plants: Dicotyledons Springer Science & Business Media, 2002, ISBN 3-540-41966-7, ISBN 978-3-540-41966-2 G.D. Rowley bls. 23
↑ Traditional Veterinary Practice in Africa TZ-Verlag-Ges., 1994 ISBN 3-88085-502-1, ISBN 978-3-88085-502-1, bls 143
↑ Vegetation of the Hantam-Tanqua-Roggeveld subregion, South Africa. Part 1: Fynbos Biome related vegetation Helga Van Der Merwe; Margaretha W. Van Rooyen; Noel Van Rooyen Koedoe 50(1) Kaapstad Jan. 2008
Ontsluit van "https://af.wikipedia.org/w/index.php?title=Sandkool&oldid=1520291"
Die bladsy is laas op 26 Desember 2016 om 19:34 bygewerk.